Mandix blev [[student]] 1774, [[cand. theol.]] 1777, [[cand. juris]] 1778 og [[cand. philol.]] 1779. Han studerede 1781—83 [[statsvidenskab]] i [[Göttingen]] og opholdt sig endvidere i [[Frankrig]], [[England]] og [[Holland]]. Mandix blev 1783 [[auskultant]] i [[Rentekammeret]], 1786 [[revisor]] ved kontoret for tilsyn med umyndiges midler, 1790 sekretær og chef for det fynske og jyske [[landvæsen]]skontor og 1797 chef for det danske og norske tabelkontor. Han blev 1801 [[amtmand]] på [[Bornholm]], 1804 kommitteret i Rentekammeret, 1807 tillige administrerende medlem af direktionen for [[Kreditkassen for Husejere i Kjøbenhavn|Kreditkassen]], 1822 deputeret i Rentekammeret, fik 1830 efter ansøgning dispensation fra sine embedsforretninger og 1831 [[afsked]]. Han blev [[kammerråd]] 1800, [[etatsråd]] 1812 og [[konferensråd]] 1829.
Personbillede_savnes Litteratur Historie